# Har du ATOPISK EKSEM og lyst til at deltage i et lægevidenskabeligt projekt der undersøger hormoncreme?

Vi er en forskningsgruppe på Gentofte Hospital, som forsker i sammenhængen mellem atopisk eksem, type 2 diabetes og knogleskørhed. Vi har set en sammenhæng mellem disse sygdomme og mistænker at forkert brug af binyrebarkhormon salver og cremer er årsagen. Vi søger derfor frivillige forsøgspersoner til at bekræfte eller afkræfte denne mistanke.

For at deltage skal du opfylde følgende kriterier:

* Alder 18 – 75 år
* Kendt atopisk eksem gennem minimum 3 år
* Ingen diabetes
* Ingen kronisk inflammatorisk sygdom (fx inflammatorisk tarmsygdom, leddegigt m.m.)
* Ingen tablet/injektions behandling (fx Imurel, Methotrexat m.m.)
* BMI ≤ 30 kg/m2

Deltagelse omfatter: screening, 2 uger uden behandling med binyrebarkhormon, 3 forsøgsdage af ca. 6-7 times varighed før og efter helkropsbehandling (med Betnovat eller Protopic salve) dagligt i 2 uger og herefter 2 gange ugentligt i 4 uger. På forsøgsdagene vil du få lagt drop i albuerne, hvor der bliver taget blodprøver fra. Du skal alle gange møde fastende.

**Forsøget honoreres med 15.000 DKK, som er skattepligtige.**

Hvis du har lyst til at medvirke, eller har spørgsmål til projektet, er du meget velkommen til at kontakte:

Læge Lise Gether

Hud- og Allergiafdelingen, Gentofte Hospital

Tlf.: +45 9117 5147

Mail: lise.gether.01@regionh.dk